Diari Oficial de la Generalitat Valenciana


Sumari del DOGV 9276, del 11-02-2022 (2022/716)

RESOLUCIÓ de 26 de novembre de 2021, del director general de Qualitat i Educació Ambiental, per la qual es formula declaració d'impacte ambiental del projecte de línia d'evacuació de la planta solar fotovoltaica Paraje la Encina, al terme municipal de Villena. Expedient 075/2021/AIA.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9276

Data del DOGV
:   11-02-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/716


Data del document
:   26-11-2021

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * Villena
    * impacte ambiental

RESOLUCIÓ de 26 de novembre de 2021, del director general de Qualitat i Educació Ambiental, per la qual es formula declaració d'impacte ambiental del projecte de línia d'evacuació de la planta solar fotovoltaica Paraje la Encina, al terme municipal de Villena. Expedient 075/2021/AIA. [2022/716]  
Declaració d'impacte ambiental  
Expedient: (2019436) 075/5141-JAJ.  
Títol: Línia d'evacuació de la planta solar fotovoltaica Paraje la Encina.  
Promotor: Promociones Manuel Plata e Hijos, SL.  
Òrgan substantiu: ST d'Indústria, Energia i Mines d'Alacant.  
Referència de l'òrgan substantiu: ATREGI/2018/3/03.  
Localització: Villena (Alacant).  
  
Antecedents  
Amb data 8 de febrer de 2010 es va emetre declaració d'impacte ambiental, mitjançant una resolució de la directora general de Gestió del Medi Natural, del Projecte DIC per a instal·lació d'energia fotovoltaica (DIC 08/0418), a la parcel·la 59, del polígon 80, del terme municipal de Villena, promogut per Unisol Huerto Solar Alicante, SL (expedient 129/09/AIA).  
Amb data 20 d'abril de 2018 es dona contestació a la sol·licitud d'informe del Servei Territorial d'Urbanisme d'Alacant, relativa a la modificació de la DIC 08/0418, dins de l'expedient DIC 17/0188, que preveu el projecte d'una instal·lació solar fotovoltaica a la parcel·la 59, del polígon 80, del terme municipal de Villena, promogut per Promociones Manuel Plata e Hijos, SL. En no observar-se canvis rellevants en la configuració del projecte es va considerar que no es requeria un nou pronunciament per part de l'òrgan ambiental.  
Així mateix, respecte a la vigència de la DIA, pel fet que no va ser publicada, no resulten d'aplicació les regles de caducitat previstes en la disposició transitòria de la Llei 21/2013. L'esmentada DIA recull en el condicionant 6é que el projecte definitiu de la línia d'evacuació requerirà un pronunciament complementari.  
  
Descripció del projecte  
L'empresa Promociones Manuel Plata e Hijos, SL, promou un projecte de central fotovoltaica en el Paraje la Encina, del terme municipal de Villena (polígon 80, parcel·la 59), connectada a la xarxa amb una potència nominal de 17 MWn, formada per 54.870 mòduls solars de 340 Wp. A més, s'instal·laran dos centres de transformació de 7.400 kVA i un de 3.700 kVA units per tres línies amb la subestació pròpia de la central.  
Els panells solars es col·loquen sobre estructures seguidores a un eix horitzontal mitjançant les quals es varia l'orientació dels panells d'est a oest. Aquest tipus d'estructures no disposa de fonamentacions, ja que els pilars de subjecció van clavats directament en el terreny.  
La tanca que envolta la planta fotovoltaica té una longitud aproximada de 2.635 metres lineals i engloba una superfície en l'interior de 25,89 ha.  
Des de la subestació pròpia de la central fotovoltaica es projecta una línia de 132 kV per a evacuar l'energia produïda cap a la subestació Alhorines de la planta termosolar Villena. La longitud de la línia és de 6.964,30 metres, dividida en tres trams, dos aeris i un intermedi subterrani. Els trams aeris tenen un total de 22 suports.  
L'accés a la instal·lació es realitza des de la pedania de La Encina, a la qual s'arriba per la CV-808, a través dels camins de La Reina i El Rocín.  
  
Tramitació administrativa  
Amb data 12 de maig de 2021, el Servei Territorial d'Indústria, Energia i Mines d'Alacant va traslladar a aquest òrgan ambiental la sol·licitud d'avaluació d'impacte ambiental ordinària del projecte. Aquesta adjunta:  
- Projecte d'execució de la planta fotovoltaica i de la línia d'evacuació.  
- Estudi d'impacte ambiental.  
- Estudi d'integració paisatgística.  
- Al·legacions al projecte.  
- Còpia dels informes rebuts de caràcter ambiental.  
Amb data 8 de novembre de 2021, el Servei Territorial d'Indústria, Energia i Mines d'Alacant va traslladar a aquest òrgan ambiental la resta d'informes rebuts fins hui.  
L'òrgan substantiu va sotmetre el projecte a informació pública de l'expedient amb anunci previ publicat en el BOP d'Alacant, de 27 d'octubre de 2020, i en el DOGV, de 3 de novembre de 2020. Així mateix, es va formular consulta a: Ajuntament de Villena, Diputació d'Alacant, Confederació Hidrogràfica del Xúquer, Servei Territorial de Medi Ambient d'Alacant, Direcció General de Cultura i Patrimoni, Direcció General del Medi Natural i Avaluació Ambiental, Servei d'Infraestructura Verda i Paisatge, Direcció Territorial de Política Territorial i Servei Territorial d'Urbanisme d'Alacant. S'ha remés còpia dels informes recaptats:  
- Direcció Territorial d'Alacant-Secció Forestal: de data 3 de novembre de 2020 (ref. 12384), en el qual s'indica que ni la planta solar ni la línia d'evacuació presenten afeccions a terrenys forestals a excepció dels suports 12 i 13.  
- Diputació d'Alacant: de data 23 de novembre de 2020 (ref. 18747/2020), en el qual després d'analitzar la documentació no consideren formular al·legacions.  
- Direcció Territorial de Medi Ambient d'Alacant: de data 2 de desembre de 2020 (ref. BEIA\_47\_2020\_Villena), en el qual no aprecien afeccions en la ubicació de la planta ni a forests públiques ni a camins ramaders. De la mateixa manera, indiquen que no s'afecta ni a espais protegits ni de la Xarxa Natura 2000. Referent a la línia d'evacuació, s'indica que en alguns trams discorre sobre terrenys forestals privats.  
  
- Servei Territorial d'Urbanisme d'Alacant: de data 8 d'abril de 2021 (ref. COPL-2020/0423), en el qual s'informa favorablement sobre el projecte d'execució de la planta fotovoltaica, la seua subestació i la línia d'evacuació.  
- Confederació Hidrogràfica del Xúquer: de data 13 de maig de 2021 (ref. 2021AM0127), en el qual s'indica que la línia d'evacuació creua alguns llits.  
- Direcció General de Cultura i Patrimoni: de data 27 de maig de 2021 (ref. 2020/0791-A), en el qual no s'aprecien afeccions al patrimoni cultural i s'informa favorablement.  
- Servei de Gestió Territorial: de data 11 de juny de 2021 (ref. 20504\_03140\_R FTV), en el qual s'indica que la instal·lació de la planta solar Paraje la Encina es troba afectada per risc d'inundació no determinat i es considera no compatible fins que es justifiquen els diferents aspectes recollits en l'informe.  
- Servei d'Infraestructura Verda i Paisatge: de data 18 d'agost de 2021 (ref. EP 2020-226), en el qual es considera necessari detallar les mesures d'integració paisatgístiques per al compliment real i efectiu dels condicionants paisatgístics imposats a l'execució de la planta solar. Quant a la línia d'evacuació es proposa l'estudi d'un traçat alternatiu.  
  
  
Consideracions ambientals  
El desenvolupament de les fonts renovables d'energia és un dels aspectes clau de la política energètica nacional. El desenvolupament d'iniciatives com aquesta ajuda a complir els Objectius Marc sobre Clima i Energia 2030, en tant que contribueixen a la reducció de les emissions de gasos d'efecte d'hivernacle, disminueix la dependència dels combustibles fòssils i incrementa la diversificació de les fonts de subministrament en promoure recursos autòctons. En el context energètic, aquest tipus de projectes tenen un impacte ambiental positiu.  
1. El projecte d'instal·lació solar fotovoltaica en la parcel·la 59 del polígon 80, del terme municipal de Villena, disposa de declaració d'impacte ambiental en vigor, per la qual cosa no pot ser objecte d'una nova avaluació d'impacte ambiental en no observar-se canvis rellevants en la configuració del projecte. D'acord amb el condicionat 9 de la DIA, el projecte de la línia d'evacuació requereix un pronunciament complementari.  
2. Es plantegen tres alternatives. L'alternativa 0 consisteix a no executar el projecte. Les alternatives 1 i 2 comparteixen la ubicació de la planta solar fotovoltaica i es diferencien en el projecte de les línies d'evacuació.  
La línia d'evacuació de l'alternativa 1 és aèria, recorre terrenys agrícoles, travessa diverses carreteres i una via fèrria. A més, travessa la ZEPA els Alforins (ES0000455) i el LIC els Alforins. És l'alternativa que recorre més distància i té més suports (28).  
La línia d'evacuació de l'alternativa 2 no té afeccions sobre la ZEPA ni sobre el LIC, en discórrer parcialment soterrada; travessa diverses carreteres i té 22 suports, per tant requeriria menys moviments de terra.  
  
El promotor opta per l'alternativa 2.  
3. Des de la subestació de la planta fotovoltaica Paraje la Encina es projecta una línia de 132 kV amb un únic circuit símplex per a evacuar l'energia produïda en la subestació Alhorines de la planta termosolar Villena, al terme municipal de Villena.  
El projecte no es desenvolupa en l'àmbit territorial d'espais naturals protegits ni de la Xarxa Natura 2000, ja que el traçat s'ha dissenyat evitant els enclavaments de més sensibilitat. En particular, el tram de la línia d'evacuació que confronta amb la ZEPA els Alforins (ES0000455) discorre soterrat.  
Atés que la línia creua una àrea prioritària de protecció de l'avifauna contra la col·lisió i electrocució (per Resolució de 6 de juliol de 2021, de la consellera d'Agricultura, Desenvolupament Rural, Emergència Climàtica i Transició Ecològica) i la zona perifèrica de protecció Alforins, Meca-Mugrón-San Benito i Moratillas, s'hauran d'implementar mesures anticol·lisió i antielectrocució, segons recull l'RD 1432/2008, de 29 d'agost, i mesures antinidificació.  
S'haurà de mantindre un registre actualitzat dels casos d'electrocució o col·lisió d'aus realitzant campanyes de mostreig.  
4. Segons informe de la secció forestal, els suports 12 i 13 de la línia d'evacuació presenten afeccions a terrenys forestals. En aquest tram resultarà d'aplicació el Decret 150/2010, de 24 de setembre, del Consell, pel qual es modifica el reglament de la Llei 3/1993, de 9 de desembre, de la Generalitat, forestal de la Comunitat Valenciana, i s'aprova la Instrucció tècnica IT-MVLAT per al tractament de la vegetació en la zona de protecció de les línies elèctriques aèries d'alta tensió amb conductors nus al seu pas per terrenys forestals. Així mateix, els serà aplicable el que es disposa en el Decret, 7/2004, de 23 de gener, del Consell de la Generalitat, pel qual s'aprova el plec general de normes de seguretat en prevenció d'incendis forestals a observar en l'execució d'obres i treballs que es realitzen en terreny forestal o en els seus voltants.  
  
5. La línia d'evacuació creua alguns llits i, per tant, d'acord amb l'informe de la Confederació Hidrogràfica del Xúquer, s'haurà de reposar la servitud de pas de l'aigua de tal manera que es complisca l'article 47.1 del text refós de la Llei d'aigües aprovat per Reial decret legislatiu 1/2001, de 20 de juliol, i es garantirà, a més, la inexistència de risc d'embassada o inundació en les zones pròximes a les obres, així com el drenatge superficial de les aigües cap als llits, amb el manteniment els marges nets. Quant a préstecs i extraccions en llits o en zones de servitud, es garantirà la no-afecció a aquests i la reposició d'aquests al seu estat primitiu una vegada finalitzades les obres. De la mateixa manera, es garantirà la no-afecció a les formacions vegetals de la ribera.  
  
D'acord amb el que es disposa en els articles 9 i següents del reglament del domini públic hidràulic, en la zona de flux preferent dels llits no poden autoritzar-se activitats vulnerables davant de les avingudes ni activitats que suposen una reducció significativa de la capacitat de desguàs de la zona de flux preferent esmentada. A més, els encreuaments de línies elèctriques sobre el domini públic hidràulic hauran de complir el que s'estableix en l'article 127 del reglament esmentat.  
  
Consideracions jurídiques  
El projecte de línia elèctrica d'evacuació de la planta solar fotovoltaica (línia d'evacuació de 132 kV), està subjecte a avaluació d'impacte ambiental ordinària, d'acord amb l'article 7.1.a de la Llei 21/2013, de 9 de desembre, en concordança amb l'annex I del Decret 32/2006, de 15 d'octubre (grup 2. g 1r).  
L'expedient ha observat els tràmits previstos en la secció 1a, capítol II del títol 2 de la Llei 21/2013, de 9 de desembre, d'avaluació ambiental, i en les altres disposicions que li són aplicables.  
L'article 13 del Decret 176/2020, de 30 d'octubre, del Consell, d'aprovació del reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica, atribueix a la Direcció General de Qualitat i Educació Ambiental la competència sobre l'avaluació d'impacte ambiental de projectes.  
  
Per tant, a proposta del Servei d'Avaluació d'Impacte Ambiental i amb el vistiplau del subdirector general de Canvi Climàtic i Qualitat Ambiental, fent ús de les atribucions que tinc, resolc:  
  
  
Primer  
Estimar acceptable, als sols efectes ambientals i sense perjudici de l'obtenció prèvia de les autoritzacions sectorials que li siguen aplicables, el projecte de la línia d'evacuació de la planta solar fotovoltaica Paraje la Encina, promogut per Promociones Manuel Plata e Hijos, SL, al terme municipal de Villena (Alacant), sempre que aquest es desenvolupe d'acord amb el que s'estableix en l'estudi d'impacte ambiental, el projecte tècnic i l'altra documentació que consta en l'expedient i de conformitat amb les condicions següents:  
- Aquesta resolució es dicta amb caràcter complementari a la DIA de la planta fotovoltaica Paraje la Encina (expedient 129/09/AIA).  
- S'haurà de complir el que s'estableix en el Decret 7/2004, de 23 de gener, del Consell de la Generalitat, pel qual aprova el plec general de normes de seguretat en prevenció d'incendis forestals a observar en l'execució d'obres i treballs que es realitzen en terreny forestal o en els seus voltants.  
- Si durant l'execució de les obres es troben restes paleontològiques, arqueològiques o etnogràfiques, el titular posarà el fet en coneixement de les autoritats competents i del Servei de Patrimoni de la Generalitat Valenciana, de manera immediata, i adoptarà les mesures pertinents per a la seua protecció i conservació.  
- Resulten d'aplicació al tram aeri de la línia d'evacuació les prescripcions d'RD 1432/2008, de 29 d'agost.  
- Les accions incloses en el programa de vigilància ambiental hauran de documentar-se, a l'efecte d'acreditar l'adopció i execució de les mesures preventives i correctores proposades i la comprovació de la seua eficàcia. La documentació estarà a la disposició de les autoritats competents.  
En els termes previstos en l'article 43 de la Llei 21/2013, de 9 de desembre, aquesta declaració d'impacte ambiental perdrà la seua vigència i cessarà en la producció dels efectes que li són propis si, una vegada publicada en el Diari Oficial de la Generalitat Valenciana, no s'haguera començat l'execució del projecte en el termini de quatre anys. A aquest efecte, el promotor notificarà a l'òrgan ambiental el començament de les obres.  
  
Segon  
D'acord amb el que es preveu en l'article 41 de la Llei 21/2013, de 9 de desembre:  
a) Publicar aquesta declaració d'impacte ambiental en el Diari Oficial de la Generalitat Valenciana, com també en la seu electrònica.  
b) Aquesta declaració d'impacte ambiental no serà objecte de recurs sense perjudici dels que, si escau, siguen procedents en via administrativa i judicial contra l'acte pel qual s'autoritza el projecte.  
  
Tercer  
L'òrgan substantiu haurà de tindre degudament en compte, en el procediment d'autorització del projecte, l'avaluació d'impacte ambiental efectuada, atesos els criteris establits en l'article 42 de la Llei 21/2013, de 9 de desembre, que fan referència tant al contingut de l'autorització com a la publicitat de la decisió.  
  
València, 26 de novembre de 2021.- El director general de Qualitat i Educació Ambiental: Joan Piquer Huerga.